Zásahy hliadok MsP v 15. týždni 

	V týždni od 6. apríla do 12. apríla 2009 preverovali hliadky mestskej polície v hlavnom meste 2143 udalostí. Medzi nimi bolo aj 229 takých, ktoré po overení hliadkami priamo na mieste sa ukázali ako neopodstatnené.
	Opodstatnenými ale na druhej strane boli previnenia vodičov voči pravidlám bezpečnosti a plynulosti v cestnej premávke a takýchto priestupkov riešili hliadky mestskej polície 926. Na vyhradených parkovacích miestach bez oprávnenia parkovať tu zanechalo svoje vozidlá 101 vodičov. V oblasti porušení zásad verejného poriadku zistili mestskí policajti v sledovanom období 43 priestupkov.
	Na telefonáty, v ktorých volajúci upozorňovali na prípady rušenia nočného pokoja zasahovali hliadky 32 krát. Majitelia psov štatistiku mestskej polície doplnili o 33 nových zistení.
	Značne zastúpenou kategóriou porušovaní všeobecne záväzných nariadení boli opäť priestupky súvisiace s čistotou a poriadkom – 266 zistení, ako aj konzumácie alkoholických nápojov na verejných priestranstvách – 145 prípadov. Trávnaté plochy si za miesto zaparkovania pre svoje motorové vozidlo zvolilo 51 motoristov.
	Štatistika mestskej polície ďalej hovorí, že v zóne s dopravným obmedzením sa stalo počas týždňa 185 priestupkov. Na miestne úrady spracovali jednotlivé OS MsP 12 prípadov nálezu vozidiel vykazujúcich známky autovrakov. Najviac priestupkov sa stalo na Viedenskej ceste a to 81. Na parkoviskách odťahovacích služieb skončilo 115 odtiahnutých motorových vozidiel a 578 vodičov si našlo na kolesách svojich vozidiel blokovacie zariadenie.